Шулай итеп күп ғүмерҙәр уҙа. Арсланбәк ҡарт Күскәрбәгенең 4 улын күреп үлеп китә. Оло улының исеме Исәнғазы, икенсеһе - Алғазы, өсөнсөһө - Иҫәнбирҙе, кесеһе Иҫәналы була. Был ваҡытта закон да үҙгәрә: хөкүмәт ауылдарҙың исемен законлаштыра. Ҡайһы гына ауылдың булһа ла мәңгегә ҡала торған исемдәрен төп кенәгәгә яҙалар. Шул ваҡытта Күскәрбәк ҡарт оло улының исемен ауыл исеменә яҙҙыра, бөгөнгө көндә лә ауыл Исәнғазы тип йөрөтөлә.